СЫБАЙЛАС ЖЕМҚОРЛЫҚ ТӘУЕКЕЛДЕРІНЕ СЫРТҚЫ ТАЛДАУ НӘТИЖЕЛЕРІ БОЙЫНША ҰСЫНЫМДАРДЫ ІСКЕ АСЫРУ ТУРАЛЫ АНЫҚТАМА

Қазақстан Республикасы Мемлекеттік қызмет істері агенттігінің Қызылорда облысы бойынша департаменті мен Қазақстан Республикасы Әділет министрлігі «Сот сараптамалары орталығы» РМҚК Қызылорда облысы бойынша Сот сараптамалары институтының бірлескен бұйрықтары негізінде Институт қызметіндегі сыбайлас жемқорлық тәуекелдеріне сыртқы талдау жүргізілді.
Сыртқы талдау 2023–2025 жылдар аралығын қамтып, Институттың нормативтік-құқықтық реттелуі, ұйымдастырушылық-басқару қызметі, кадрлық қамтамасыз ету, ақылы қызмет көрсету, сот сараптамаларын жүргізу, мемлекеттік сатып алу және қаржылық есеп жүргізу бағыттары бойынша зерделеу жүргізілді. 
Сыртқы талдау нәтижесінде сыбайлас жемқорлық тәуекелдерін төмендетуге бағытталған 35 ұсыным әзірленді. 
Аталған ұсынымдар нормативтік талаптарды нақтылау, сарапшылардың жұмыс жүктемесін әділ бөлу, аттестаттау рәсімдерінің ашықтығын арттыру, кадрларды іріктеу процесін цифрландыру, ақылы қызметтер бойынша қаржылық тәртіпті жетілдіру, заттай дәлелдемелердің сақталуын қамтамасыз ету және мемлекеттік сатып алу рәсімдерінің бәсекелестігін арттыру бағыттарын қамтыды. 
Сарапшылардың жұмыс жүктемесін теңгерімді бөлу
Талдау барысында, сот сарапшыларының жұмыс жүктемесінде біркелкілік болмағаны және жекелеген сараптама түрлері бойынша мамандардың жетіспеушілігі жұмыс көлемінің артуына алып келгені анықталды. Бұл, сараптамаларды бөлу кезінде субъективті шешім қабылдау тәуекелін туындатуда. 
Ұсыным негізінде, сараптамаларды бөлу кезінде сарапшылардың біліктілік куәліктері ескерілді. Жұмыс жүктемесін төмендету мақсатында қосымша мамандар жұмысқа қабылданды және жекелеген сарапшыларға қосымша біліктілік алу бойынша шаралар қабылданды. 
Кадрларды іріктеу және жұмысқа қабылдау рәсімдерінің ашықтығы
Сарапшыларды жұмысқа қабылдау кезінде құжаттарды қабылдау және қарау рәсімдерінде адам факторының ықпалы әсер ететіндігі анықталды.
Кадрларды қабылдау рәсімдерін цифрландыру, кандидаттардың құжаттарын электрондық түрде қабылдау және тіркеу, бос жұмыс орындары туралы ақпаратты ашық жариялау қажетті туралы ұсыныс берілді.
Ұсныс негізінде, бос жұмыс орындары туралы ақпарат «Enbek.kz» платформасында орналастырылуда. 
Қоса атқару және штаттық қамтамасыз ету
Анықталғаны, жекелеген қызметкерлердің бірнеше функционалдық міндеттерді қатар атқаруы, сондай-ақ кейбір бөлімдерде штаттық мамандардың жетіспеушілігі анықталды. Бұл мүдделер қақтығысының және функционалдық міндеттердің тиісті бөлінбеуінің тәуекелін арттыратыны сөзсіз. Бірқатар лауазымдар бойынша қоса атқару тоқтатылып, тиісті қызметтерге негізгі жұмыс орны ретінде қызметкерлер қабылданды. 
Ақылы қызметтер және қаржылық операциялардың ашықтығы
[bookmark: _GoBack]Ақылы қызметтер бойынша барлық төлемдерді банк немесе кассалық аппарат арқылы қабылдау, оларды бухгалтерлік есепке толық енгізу, қаржылық операцияларға қолжетімділікті бөлу және қызмет тарифтерін ашық жариялау ұсынысы қабылданды.
Ұсныс нәтижесінде, ақылы қызметтер бойынша төлемдер банк және «QR-төлемдер» арқылы қабылдануда. Түскен қаражат «1С бухгалтерлік бағдарламасына» енгізіліп, банк құжаттарымен салыстырылады.
Айғақ заттарды есепке алу және сақтау қауіпсіздігі
Институтта, айғақ заттарды тіркеу және сақтау барысында адам факторының ықпалы, деректердің жоғалуы немесе қателіктердің орын алу тәуекелі анықталды. Сондай-ақ, арнайы сақтау орындарының қауіпсіздігін күшейту қажеттілік ететіні нақтыланды. Соған сәйкес, айғақ заттарды тіркеуді электрондық жүйеге енгізу және олар сақталатын арнайы бөлмелер мен тоңазытқыш камераларына бейнебақылау орнату қажеттігі туындады.
Қазіргі уақытта, айғақ заттар қағаз журналмен қатар электрондық жүйеде тіркелуде. Арнайы сақтау бөлмелері мен тоңазытқыш камераларына IP-бейнебақылау камераларын орнату бойынша тиісті шаралар қабылданып, мемлекеттік сатып алу рәсімдері жүргізілді. 
Сарапшыларды аттестаттау рәсімдерінің ашықтығы
Талдау барысында, институт сарапшыларын аттестаттау рәсімдерінің барлық кезеңдерін тіркеу және кейіннен тексеру мүмкіндігін қамтамасыз ету қажеттілігі туындайтыны белгілі болды. Ары қарай, аттестаттау рәсімдерін бейне және аудио тіркеу, жазбаларды электрондық архивте сақтау және оларға қолжетімділік тәртібін белгілеу кректігі туындауда. Ұсыныс аясында, бейне-аудио тіркеуді және электрондық архив қалыптастыруды қамтамасыз  ету бойынша шаралар қабылданды.
Мемлекеттік сатып алудағы бәсекелестікті арттыру
Талдау кезінде, мемлекеттік сатып алулар барысында «бір көзден алу» тәсілімен жасалған шарттар басым екенін көрсетті. Мұндай тәсілді негізсіз қолдану бәсекелестікті шектеу және өнім берушіні таңдауда субъективті шешім қабылдау тәуекелін туындатуы мүмкін екені ескерілді. 
Нәтижесінде, мемлекеттік сатып алуларды ұйымдастыру кезінде заңнама талаптарын сақтау қамтамасыз етілуде. 
Қорыта айтқанда, сыртқы талдау нәтижелері бойынша берілген ұсынымдарды орындау шеңберінде Институт тарапынан тиісті шаралар қабылданды.
Сонымен бірге, Сот сараптамалары орталығының келісімін, қосымша қаржыландыруды немесе штаттық бірліктерді енгізуді талап ететін жекелеген ұсынымдар бойынша тиісті ұсыныстар жолданып, оларды іске асыру жұмыстары жалғасуда. 
